Tweede gevangene sterf ná brand in Barberton-tronk | Maroela Media
Ramaphosa sê grondeise verander derduisende lewens
Man tydens kaping doodgeskiet
Bevindinge van Mueller-verslag gou bekend
Dlamini-Zuma erken swakhede in die staatsdiens
Só staan sake by Cape Epic
Tweede gevangene sterf ná brand in Barberton-tronk
ŉ Tweede gevangene is dood ná ŉ brand by ŉ jeuggevangenis in Barberton in Mpumalanga, het die departement van korrektiewe dienste gesê.
Manelisi Wolela, woordvoerder van die departement, het gesê die 21-jarige gevangene het derdegraadse brandwonde opgedoen in Saterdagaand se brand. Hy is na die Barberton-hospitaal geneem voor hy na die Rob Ferreira-hospitaal oorgeplaas is. Hy is Maandagmiddag oorlede.
Volgens Wolela is die 21-jarige vroeër aan diefstal skuldig bevind en sou hy in Februarie 2015 vir parool in aanmerking gekom het.
Wolela het gesê 19 gevangenes het omstreeks 19:00 Saterdagaand die matrasse en linne in hul sel aan die brand gesteek. Zweli Zondo, een van die gevangenes, is op die toneel dood verklaar. Zondo, ŉ veroordeelde verkragter, sou in Januarie 2015 vir parool in aanmerking gekom het.
Volgens Wolela is die 17 ander gevangenes ook in die Barberton-hospitaal opgeneem ná die brand. Een van die gevangenes is Saterdag reeds ontslaan terwyl 11 Sondagmiddag ontslaan is. Vyf van die gevangenes is steeds in die hospitaal.
Twee vas na hulle glo vrou ontvoer, verkrag
Metropolisielid deur bus doodgery
Proteas wen reeks op SuperSport Park
Sikloon Idai: ‘Ons moet onsself staal’